《春日杂兴十五首 其二》
宋代·华镇

鸣禽断残梦，寒衾有馀温。褰帷览东窗，朝阳汎晴暾。

晨兴不知倦，摄衣步南轩。碧瓦无寒霜，芳露浥兰荪。

东风苦未竞，愁见阴云屯。登高远四望，极目际郊原。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。